Αθήνα: 11.06.2015

Αρ. Πρωτ.: 1653

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ημερίδα στην Κόρινθο για την ένταξη των ΑμεΑ στην εργασία**

**Κεντρικός ομιλητής ο Ι. Βαρδακαστάνης**

Υπό την αιγίδα της ΕΣΑμεΑ, η Περιφερειακή Ομοσπονδία ΑμεΑ Πελοποννήσου και το Σωματείο ΑμεΑ Κορίνθου διοργανώνουν ημερίδα την Κυριακή 14 Ιουνίου στην Αρχαία Κόρινθο, στο Πνευματικό Κέντρο Αγίων Αναργύρων, με θέμα: «Μέθοδοι ένταξης των ατόμων με αναπηρία στην αγορά εργασίας».

Κεντρικός ομιλητής θα είναι ο πρόεδρος της ΕΣΑμεΑ Ιωάννης Βαρδακαστάνης, που θα μιλήσει για τη μετάβαση από την ενταξιακή εκπαίδευση στην ένταξη για εργασία των ατόμων με αναπηρία.

Ομιλία θα πραγματοποιήσει επίσης η ψυχολόγος - θεραπεύτρια Πένυ Παπανικολοπούλου, με θέμα «Εκπαίδευση και υποστηριζόμενη διαβίωση», καθώς και ο κ. Γιώργος Παπαδημητρίου, μέλος του Δ.Σ. Κορίνθου: «Μέθοδοι ένταξης των ΑμεΑ στην αγορά εργασίας».

**Επισυνάπτεται το πρόγραμμα.**

**Παρακαλούμε για την κάλυψη.**

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**